Sporočilo za javnost

Kamnik, 29. avgust 2019

**Zapore cest v času 49. Dnevov narodnih noš in oblačilne dediščine**

Vsako leto je drug konec tedna v septembru v Kamniku rezerviran za največji etnološki festival v Sloveniji – Dneve narodnih noš in oblačilne dediščine. Središče mesta bo tako **od četrtka, 5. septembra, do nedelje, 8. septembra,** v znamenju tradicije, etnologije in zabave.

Ker gre za večjo prireditev, ki bo prinesla pester program razstav, glasbenih in kulturnih nastopov, bogato ponudbo za najmlajše ter sejem domače in umetnostne obrti, bodo tudi letos cestne zapore v središču mesta.

Vsem prebivalcem mestnega središča kot tudi vsem ostalim občanom se opravičujemo za vse morebitne nevšečnosti in jih prosimo za razumevanje. Za prometno varnost bodo skrbeli reditelji. Ob tem vse vljudno prosimo za upoštevanje njihovih navodil, za razumevanje in strpnost v prometu.

Zapora cest in prometni režim:

* Od četrtka, 5. septembra, od 8.30 ure do 20. ure in od petka, 6. septembra, od 8.30 ure do ponedeljka, 9. septembra, do 5. ure bo zaprta cesta Medvedova – Glavni trg - Maistrova (od hotela Malograjski dvor do sodišča).
* Od četrtka, 5. septembra, od 8.30. ure do ponedeljka, 9. septembra, do 5. ure bo zaprta cesta Šutna – Glavni trg (od SKB banke do Močnikove ulice).
* V nedeljo, 8. septembra, od 15.00 do 22.00 bo zaprta cesta Maistrova ulica – Trg Prijateljstva – Tomšičeva.
* V nedeljo, 8. septembra, od 14.30 do 17. ure bodo zaprte ceste:
  + Fužine - KIK,
  + Žebljarska pot – brv čez Kamniško Bistrico,
  + Kamnik (Tunjiška cesta) – Tunjiška Mlaka – Mlaka pri Komendi – Gmajnica (odsek od rondoja Fužine do Tunjiške ceste),
  + Medvedova – Glavni trg - Maistrova,
  + Šutna – Glavni trg.
* V nedeljo, 8. septembra, od 14.00 do 15.30 ure bodo zaprte ceste:
  + Domžalska cesta – Ljubljanska cesta (od OŠ Toma Brejca do Kersnikova ulica),
  + Steletova cesta (od Svetilnika do Mercator centra).
* V nedeljo, 8. septembra, od 14.30 do 15.30 ure bodo zaprte ceste:
  + Kamnik – Kovinarska cesta I (od rondo Titan do Ljubljanske),
  + Kamnik – Kovinarska cesta II (od Kajuhove do Ljubljanske).
* Od četrtka, 5. septembra, od 8.30 ure do ponedeljka, 9. septembra, do 5. ure bodo glede na prometne razmere semaforji na križiščih obvoznica – Cankarjeva in obvoznica - Maistrova preklopljeni v utripanje rumene luči.
* V petek, 6. septembra, od 14.00 do 17.00 ure bo promet na križišču obvoznica – Cankarjeva in obvoznica – Maistrova usmerjala policija.
* V nedeljo, 8. septembra, od 14. ure do 17. ure bodo glede na prometne razmere semaforji v križiščih Ljubljanska – Kovinarska pri Mercator centru, Ljubljanska – Kovinarska pri Svetilniku, Ljubljanska – Kranjska pri Korobaču, obvoznica – Šolska ulica in obvoznica – Mesarski most preklopljeni v utripanje rumene luči.
* Od četrtka, 5. septembra, od 8.30 ure do ponedeljka, 9. septembra, do 5. ure bo spuščen dvižni stebriček na Kolodvorski ulici ter na južnem in severnem delu Šutne.
* Urejene bodo intervencijske poti:
  + Sadnikarjeva od četrtka, 5. septembra, od 8.30 do ponedeljka, 9. septembra, do 5. ure,
  + Petruškova ulica od četrtka, 5. septembra, od 8.30 do ponedeljka, 9. septembra, do 5. ure,

Urejeni obvozi:

* Od petka, 6. septembra, od 8.30 ure do nedelje, 8. septembra, do 14.30 ure bo obvoz potekal Cankarjeva – Medvedova – Pot na Poljane – Žale – Kolodvorska.
* V nedeljo, 8. septembra, v času povorke od 14.30 do 17.00 obvoz ne bo mogoč!

Zapora parkirišč:

* Od ponedeljka, 2. septembra, od 20. ure do ponedeljka, 9. septembra, do 16. ure bo zaprto parkirišča na Frančiškanskem trgu.
* Od srede, 4. septembra, od 20. ure do ponedeljka, 9. septembra, do 5. ure bo zaprto parkirišče pri Kavarni Veronika.
* Od srede, 4. septembra, od 20. ure do ponedeljka, 9. septembra, do 5. ure bo zaprto parkirišče pri Parku Evropa.
* Od srede, 4. septembra, od 20. ure do ponedeljka, 9. septembra, do 5. ure bo zaprto parkirišče na Glavnem trgu.
* Od sobote, 7. septembra, od 20. ure do nedelje, 8. septembra, do 22. ure bo zaprto parkirišče pri Domu kulture Kamnik.
* Od četrtka, 5. septembra, od 8. ure do nedelje, 8. septembra, do 22. ure bo zaprto parkirišče na Frančiškanskem trgu – modra cona pri cerkvi.
* Od sobote, 7. septembra, od 20. ure do nedelje, 8. septembra, do 22. ure bo zaprto parkirišče za Policijsko postajo Kamnik.
* Od sobote, 7. septembra, od 20. ure do nedelje, 8. septembra, do 22. ure bo zaprto parkirišče pri Trgu Prijateljstva.
* Od sobote, 7. septembra, od 20. ure do nedelje, 8. septembra, do 22. ure bo zaprt del parkirišča za Občino Kamnik (pri Graditelju).
* Od sobote, 7. septembra, od 20. ure do nedelje, 8. septembra, do 17. ure bo zaprto parkirišče na Šutni pri Reciklarnici.
* Od sobote, 7. septembra, od 20. ure do nedelje, 8. septembra, do 17. ure bo zaprto parkirišče na Šutni pri Cvetličarni Lap.
* Od srede, 4. septembra, od 20. ure do ponedeljka, 9. septembra, do 12. ure bo zapora tržnice.
* Od četrtka, 5. septembra, od 8.30 do nedelje, 8. septembra, do 22. ure bo občasna popolna zapora parkirišča na avtobusni postaji Kamnik.

Za prometno varnost bodo skrbeli reditelji. Ob tem vas prosimo za upoštevanje njihovih navodil, za razumevanje in strpnost v prometu. Opravičujemo pa se za morebitne nevšečnosti.

Za sveže novice o 49. Dnevih narodnih noš in oblačilne dediščine spremljajte [facebook stran Dnevi narodnih noš](https://www.facebook.com/dnevi.narodnih.nos.kamnik/) oziroma spletno stran [narodnenose.si](http://www.narodnenose.si).